
Selam alejkum!


Imam pitanje u vezi abdesta kada ga uzimam dok perem zube desni mi krvare po malo, da li to krvavljenje šteti ***[abdest](https://pitajucene.com/search/Abdest/questions/ "Pretraži pitanja o abdestu")*** ili je u redu, šta je vaš predlog.


* 
* 
* 
* 
* 
* 
* 

 
Isticanje krvi i abdest

AlejkumusSelam!


Čovječija krv je čista po ispravnom stavu učenjaka, jer nema dokaza koji ukazuje na nečistoću ljuske krvi (za razliku od krvi hajza za koju postoje dokazi koji upućuju da je nečista). Takođe, izlazak krvi nakon abdesta ili u toku abdesta ne kvari ***[abdest](https://pitajucene.com/search/Abdest/questions/ "Pretraži pitanja o abdestu")***. Dokaz za to je ono što se prenosi od ashaba da su vodili bitke pri čemu bi ukrvavili svoja tijela i odjeću, zatim bi klanjali sa postojećim krvavim ranama a da ne bi uzimali abdest zbog toga. A od najjačih dokaza po ovom pitanju je ono što je uradio Omer, radijallahu anhu, kada je bio proboden nožem na ***[sabah](https://pitajucene.com/search/sabah/questions/ "Pretraži pitanja o sabah")*** namazu od čega je i umro. Nakon što je proboden povratila mu se svijet, pa su ga obavijestili da nije dovršio sabah ***[namaz](https://pitajucene.com/search/Namaz/questions/ "Pretraži pitanja o namazu")***, on je onda klanjao a iz rane mu je tekla krv. Ovu predaju bilježi imam Malik u svom Muvetteu sa vjerodostojnim senedom.


Ovo je uradio Omer, radijallahu anhu, u prisustvu ashaba, što znači da su tako naučili od Poslanika, sallalahu alejhi ve sellem. Bilježi Ibn ebi Šejbe u svom Musannefu da je Ibn Omer, radijallahu anhuma, istisnuo bubuljicu na svom tijelu pa mu je izašla krv i nije promijenio abdest a zatim je klanjao. Kaže Ibn Hadžer u “Fethul-bariju” (1/282) da je ova ***[predaja](https://pitajucene.com/search/predaj/questions/ "Pretraži pitanja o predajama")*** vjerodostojna. I još mnogo drugih predaja od ashaba koje ukazuju da zbog izlaska krvi nisu mijenjali abdest.


Prema tome, krvarenje desni pri pranju zuba ne kvari prethodno uzeti abdest.


Odgovorio na pitanje:  

Mr.***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***


